અરુણ જેટલીએ એમ પણ જણાવ્યું કે, નોટબંધી પછી સરકારે બીજા પણ અગત્યનાં નિર્ણયો લીધા જેનાં કારણે દેશનું અર્થતંત્રએ ઔપચારિક રૂપ ધારણ કર્યું. સરકારે સૌથી પહેલા વિદેશમાં રહેલા કાળા નાણાને દેશમાં પાછા લાવવા માટે પગલા લીધા અને જે લોકોએ કાળા નાણા જાહેર ન કર્યા તેમની સામે બ્લેક મની એક્ટ હેઠળ કાયદાકીય કાર્યવાહી ચાલે છે અને જે લોકો પાસે કાળુ નાણું છે તેમની સામે પગલા લેવાઇ રહ્યાં છે. વધારે લોકોને ટેક્સના દાયરામાં આવરી લેવા એ પણ નોટબંધીનો મહત્વનો આશય હતો. સમાજનાં પછાત વર્ગો પણ અર્થતંત્રમાં જોડાય એ પણ આશય હતો. લોકોએ જનધન યોજના હેઠલ બેંકનાં ખાતા ખોલાવ્યા અને અને સરકારી લાભોની રકમ સીધી તેમના બેંક ખાતામાં જમા થવા લાગી. આધાર કાર્ડને કારણે લાભાન્વિતો સુંધી તેનો લાભ પહોંચ્યો. હવે કોઇ વ્યક્તિ ટેક્સ ચોરી કરી શકશે નહીં.”